
	1.
	Likumprojekts (grozījumi)
 Grozījumi Enerģētikas likumā
	Priekšlikums
Sabiedrisko pakalpojumu regulēšanas komisija (turpmāk – Regulators) savas kompetences ietvaros izvērtēja Vienotajā tiesību aktu projektu izstrādes un saskaņošanas portālā 2023.gada 16.oktobrī saskaņošanai pieteikto likumprojektu “Grozījumi Enerģētikas likumā” (23-TA-2498) (turpmāk – Grozījumu projekts), un tā sākotnējās ietekmes novērtējuma ziņojumu (anotāciju). Regulators neiebilst pret Grozījumu projekta tālāku virzību.
Vienlaikus Regulators norāda, ka, ņemot vērā dabasgāzes pārvades sistēmas operatoram uzlikto pienākumu veikt sistēmā ievadāmās dabasgāzes uzskaiti un kvalitātes kontroli, ir nepieciešams normatīvajos aktos atrisināt arī jautājumu par dabasgāzes uzskaites un kvalitātes kontroles iekārtu piederību.
Piedāvātā redakcija
-
	Vija Studente (SPRK)

	2.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr.; 2021, 21.nr.; 2022, 78.A, 137.A, 144., 144. nr.) šādus grozījumus:
	Priekšlikums
Regulators lūdz papildināt Grozījumu projekta ievaddaļu atbilstoši Ministru kabineta 2009.gada noteikumu Nr.108 “Normatīvo aktu projektu sagatavošanas noteikumi” 68.2.apakšpunktam, norādot grozāmā likuma nosaukumu.
Piedāvātā redakcija
-
	Vija Studente (SPRK)

	3.
	Likumprojekts (grozījumi)
 Izdarīt (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr.; 2021, 21.nr.; 2022, 78.A, 137.A, 144., 144. nr.) šādus grozījumus:
	Priekšlikums
 Grozījumu projekta ievaddaļā Regulators lūdz koriģēt Latvijas Vēstneša 2021, 21.nr. uz 2021, 22.nr.
Piedāvātā redakcija
-
	Vija Studente (SPRK)

	4.
	Likumprojekts (grozījumi)
 izteikt sesto daļu šādā redakcijā:
“(6) Gāzveida stāvoklī pārvērstu sašķidrināto dabasgāzi un cita veida gāzveida kurināmo, tostarp biometānu atļauts ievadīt dabasgāzes pārvades un sadales sistēmā. Ministru kabinets nosaka prasības, kā arī gāzes kvalitātes raksturlielumus, lai gāzes ievadīšana un transportēšana dabasgāzes pārvades un sadales sistēmā būtu droša.”;
	Priekšlikums
Regulators lūdz 110.panta sesto daļu izteikt jaunā redakcijā, aizvietojot šajā pantā jēdzienu “gāze” ar “dabasgāze”:
 
Piedāvātā redakcija
“(6) Gāzveida stāvoklī pārvērstu sašķidrināto dabasgāzi un cita veida gāzveida kurināmo, tostarp biometānu, atļauts ievadīt dabasgāzes pārvades un sadales sistēmā. Ministru kabinets nosaka prasības, kā arī dabasgāzes  kvalitātes raksturlielumus, lai dabasgāzes  ievadīšana un transportēšana dabasgāzes pārvades un sadales sistēmā būtu droša.”
	Vija Studente (SPRK)



